  Анжелика Тихонова корреспондент Удмуртиын 98 процентсэ ю бусыосты утялтӥзы ини. Со сярысь элькунысь гурт возёсъя но сиён-юонъя министерстволэн пресс-службаез ивортӥз. Гуртоос 302 сюрс гектарысь юэз аразы-кутсазы. Кылӥз на 14 сюрс 300 гектарысь араны 18-тӥ куарусёнлы лыдпусъёсъя, нырысь-валысь секталазэ чакласа, элькунысь возёсъёс оглом 685 сюрс тонна люказы ини. Ужъёссэс укмыс ёросъёс йылпумъязы: Алнаш, Вавож, Дэри, Камбарка, Кез, Кизнер, Красногорск, Можга но Сюмси. Ӧжыт гинэ ужзы Глаз, Грак, Каракулино, Сьӧлта ёросъёсысь возёсъёслэн кылиз на. Тодэ вайытом, Удмуртиысь возёсъёс кукурузаез утялтыны кутскизы ини.  Тегъёс: Удмуртия гуртвозёс бусыужъёс ютысь  